คืออยู่ดีๆผื่นก็ขึ้นที่หลังกับหน้าอกค่ะ ลักษณะคล้ายๆสิว ตอนแรกคิดว่าเป็นสิว เป็นเม็ดเล็กๆ บางเม็ดก็มีหัวเหลืองๆคล้ายสิวแต่ส่วนน้อยค่ะ เวลาหายแล้วหัวจะเป็นสเก็ดเป็นส่วนมากค่ะ บางเม็ดก็ยุบแล้วเป็นดำๆเป็นแผลเป็นเลยค่ะ ขึ้นแค่ช่วงครึ่งตัวข้างบน อยากทราบว่าเกิดจากสาเหตุอะไรได้บ้างคะ ส่วนตัวแล้วเป็นโรคภูมิแพ้ค่ะ แล้วมีวิธีการรักษาอย่างไรได้บ้างคะ
สวัสดีคะ่ ผื่นคล้ายสิวดังกล่าวมา อาจจะเกิดจาก-ผื่นผิวหนังอักเสบจากการสัมผัส เช่นสบู่ โลชั่น น้ำหอม หรือจากภูมิแพ้ภายในตัวเอง-รูขุมขนอักเสบ หากมีการติดเชื้อร่วมด้วยอาจเห็นตุ่มคล้ายหนอง-งูสวัด มักขึ้นเป็นแถบตามการไปเลี้ยงของเส้นประสาท เป็นตุ่มน้ำบนพื้นสีแดง แสบและคัน-ตุ่มจากการแพ้ยาหรืออาหารโดยหากเป็นตุ่มที่ขึ้นมาจำนวนมาก ร่วมกับปวดแสบปวดร้อน หรือคันมาก ควรรีบไปพบแพทย์เพื่อตรวจเพิ่มเติม ว่าเป็นการติดเชื้อชนิดใด ควรได้รับยาฆ่าเชื้อที่ตรงกับโรคการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัย รอยดำหลังการอักเสบมักจะค่อยๆจางไปได้เอง ไม่ต้องไปทำอะไรค่ะ อย่าไปแกะเกาให้เกิดรอยแผลเป็นเท่านั้น